google/wiki40b huggingface dataset:
Toki pona

Toki pona er et planspråk (konstruert språk) utviklet av Sonja Lang.  Det ble første gang offentliggjort på Internett sommeren 2001. «Toki» betyr «språk» på dette språket, «pona» betyr «godt» eller «enkelt».
Toki pona er et «minimalistisk» språk, som fokuserer på de enkle og ukompliserte
tingene i livet.  Det er ikke ment som et internasjonalt hjelpespråk, men er dannet i forbindelse med taoistisk filosofi.
Toki pona er laget for å kunne uttrykke mest mulig mening med minst mulig innsats. Opprinnelig hadde det bare 118 ord. I dag har språket 120 offisielle ord. Flere behøves ikke for å kunne uttrykke all menneskelig kommunikasjon, mener de som snakker toki pona.
Det begrensede ordforrådet gjør at man tvinges til å uttrykke seg enkelt (og etterhvert også tenke ukomplisert) ved å kutte bort all detaljinformasjon som ikke er relevant for det man egentlig ønsker å si.
En Wikipedia på toki pona ble stengt av Wikipedia Foundation våren 2005.

Skrift

Toki pona bruker disse bokstavene fra det latinske alfabetet:
p, t, k, s, m, n, l, j, w, a, e, i, o, u
Store bokstaver er kun brukt i navn, og ikke i begynnelsen av setninger. Det vil si, de markerer fremmede ord, aldri de 120 rotordene.

Fonologi

Språket har 14 fonemer (ni konsonanter og fem vokaler).
Bare visse, «velklingende» bokstavkombinasjoner er tillatt på toki pona, så oversatte navn må ofte forenkles og kan være vanskelige å gjenkjenne. Navn er dessuten ikke substantiver på toki pona, men vanligvis adjektiver og må derfor stå sammen med et substantiv som «person» eller «sted».
Følgende bokstavkombinasjoner er lov:
 an  en  in  on  un
 ka  ke  ki  ko  ku
 sa  se  si  so  su
 ta  te      to  tu
 na  ne  ni  no  nu
 pa  pe  pi  po  pu
 ma  me  mi  mo  mu
 ja  je      jo  ju
 la  le  li  lo  lu
 wa  we  wi

Grammatikk

Grammatikken er ekstremt enkel, for eksempel finnes det ikke subjunksjoner eller passive verbformer. Det finnes ingen bøyningsformer av ord, og det går heller ikke an å lage sammensatte ord.
Språket brukes mest på internett, der det er i daglig bruk av et lite samfunn på et hundretall mennesker. Det er produsert noe litteratur, for det meste ordspråk og poesi, men også noen noveller og stiler. Mange internasjonale, litterære verk er delvis oversatt til toki pona.

Språkprøve

Fader vår:
mama pi mi mute o,
sina lon sewi kon.
nimi sina o sewi en pona.
ma sina o kama.
jan o pali e wile sina en lon sewi kon en lon ma.
sina o pana lon tenpo suno ni e moku tawa mi.
o weka e pali ike mi, sama la mi weka e pali ike pi jan ante.
o pana ala e wile ike tawa mi.
o awen e mi weka tan ike.
ni li nasin.
Understyring

Understyring vil si at bilen gjør en mindre retningsendring enn hva rattutslaget og forhjulenes vinkel skulle tilsi.
Biler i handelen i dag er som en hovedregel satt opp med en mild, lineær understyring. Denne oppførselen er en passiv sikkerhetsinnretning, ved at den øker bilens stabilitet ved brå rattbevegelser.
Det motsatte av understyring kalles overstyring.
Friidrett under Sentralamerikanske og karibiske leker 1946

Friidrett under Sentralamerikanske og karibiske leker 1946. Friidrett var en av flere sporter i de femte sentralamerikanske og karibiske leker som ble arrangert i Barranquilla i Colombia i perioden 5. til 25. mars 1946. Det var femte gangen som friidrett var med i de sentralamerikanske og karibiske leker. Det var tjueåtte øvelser, tjueen for menn og sju for kvinner. Panama ble beste nasjon med åtte gullmedaljer foran Jamaica og Cuba med fem hver.
Segmentering (språk)

Utbredelse

Segmentering finnes hovedsakelig i sørvestlandsk, men også i midtre delen av midlandsk.
RIB

Utvikling

Båttypen er en videreutvikling av gummibåten, både når det gjelder form og materialbruk i skroget og i pongtongmaterialer. Harde materialer i skroget gav mulighet for dypere V-form i baugen som gav bedre dynamiske egenskaper og større fartspotensial. Samtidig ble bunnen mindre sårbar. Underveis i utviklingen er nye materialer tatt i bruk, fra kombinasjoner av skrog i glassfiber og gummipongtonger via forskjellige syntetmaterialer i hele konstruksjonen til rene metallkonstruksjoner.
Yul Moldauer

2016

Moldauer ble NCAA-mester i mangekamp i 2016, og han fikk også gull i lagkonkurransen. I tillegg fikk han sølv i skranke og bronse i frittstående. 
I USA-mesterskapet i turn 2016 kom han på femteplass i mangekampen, med 89,250 poeng i kvalifiseringen og 88,300 poeng i finalen. Han kom også på femteplass i USAs OL-uttak for sommer-OL 2016, og ble ikke tatt ut til OL.

2017

Han vant Winter Cup Challenge i Las Vegas sammenlagt. I NCAA-mesterskapet 2017 vant han frittstående, og kom på andreplass i mangekampen, men fikk gull i lagkonkurransen. Han vant den internasjonale seniorkonkurransen American Cup, med karakteren 85,931.
Han vant mangekampen under USA-mesterskapet i turn 2017, og vant også frittstående. Han ble dermed tatt ut til å delta i VM i turn 2017. I VM fikk han bronse i frittstående som eneste medalje, med karakteren 14,500 i finalen. I den individuelle mangekampen kom han på sjuendeplass.
Narkotikalovbrudd

Narkotikalovbrudd i norsk lov

To lovverk i norsk jus beskriver handlinger i relasjon til narkotika som er belagt med straff: straffeloven og legemiddelloven. I legemiddelloven ligger også hjemlene til den norske Narkotikalisten.

Straffeloven

Ifølge straffelovens § 231 kan man straffes med bøter eller fengsel inntil 2 år for «narkotikaovertredelse» for å ulovlig tilvirke, innføre, utføre, erverve (dvs. kjøpe eller skaffe seg på annen måte), oppbevare, sende eller overdra narkotika. Paragrafens 2. ledd foreskriver 1 års strafferamme for «uaktsom narkotikaovertredelse».
«Grov narkotikaovertredelse» ifølge straffelovens § 232 straffes med inntil 10 år. Gjelder det en spesielt stor mengde stoff er strafferammen på 3 til 21 års fengsel, ifølge paragrafens 2. ledd .
Uaktsom grov narkotikaovertredelse straffes med fengsel inntil 6 år.

Legemiddelloven

Ifølge legemiddellovens § 31 2. ledd (jf. § 24) kan man straffes med bøter og/eller fengsel inntil 6 måneder for ulovlig besittelse og bruk av narkotika, samt å oppgi falske opplysninger for å få tillatelse (resept) til anskaffelse, innehav og bruk av narkotikaklassifiserte stoffer på lovlig måte.
Ouzo

Historie

Ouzoens historie er uklar, men enkelte mener det i en eller annen form kan dateres tilbake til antikken. En lignende drikk, raki, ble laget i Det bysantinske rike og senere i Det ottomanske rike; dette navnet fortsatt brukes på tyrkiske og arabiske drikker som minner sterkt om ouzo.
Den moderne ouzoproduksjonen begynte etter at Hellas ble uavhengig i det 19. århundre. Det tidligste senteret for produksjonen var Lésvos, og det lages fortsatt mye av brennevinet der. En av de største produsentene er Barbayiannis (Βαρβαγιάννης), som holder til på den sørøstlige delen av øya. 
I 1932 utviklet ouzoprodusenter en destillasjonsmetode hvor det brukes apparater av kobber, og dette er nå regnet som den rette måten å lage drikken på.

Produksjonsprosessen

Prosessen starter med at det lages sterk sprit fra pressede druer eller rosiner. Det kan også tilsettes urter eller bær under gjæringen. Den spesielle lukten og smaken kommer fra anis, men det er også vanlig å tilsette andre smaksstoffer, som blant annet koriander, kløver, lakris, mynte, fennikel, hasselnøtt og kanel; de forskjellige produsenter har alle sine egne oppskrifter. 
Alkoholen helles i kobberdestillasjonsapparater sammen med smaksstoffene og destilleres. Ouza av høy kvalitet brennes flere ganger. Spriten blandes så ut til omkring en styrke på omkring 40 %. og lagres i noen måneder.

Bruk

Ouzo drikkes gjerne som en aperitif, ofte på et ouzeri. Den serveres gjerne med mezedes, småretter av fisk, blekksprut og kjøtt. Den drikkes normalt sakte, blandet med vann.
Johan Jacob Ahrenberg

Arkitekt

Ahrenberg ble uteksaminert som arkitekt fra Kungliga Akademien för de fria konsterna i Stockholm i 1875, og jobbet senere som offentlig arkitekt hjemme i Finland.

Forfatter

Jac. Ahrenberg var også forfatter. Han skrev blant annet folkelivsskildringer og romaner. Ofte hentet han motiver fra sine hjemtrakter i Karelen og fra områdene rundt Viborg, der kulturen var preget av å være et grenseområde mellom det russiske og det finske. Han har også skrevet en serie memoarer i seks bind, med tittelen Människor som jag känt. Av andre kjente bøker kan nevnes Familien på Haapakoski. Ahrenberg skrev på svensk.

Billedkunstner og formgiver

Ahrenberg virket også som billedkunstner. Han var gift med Wilma von Engeström, som også var billedkunstner. Hun var utdannet blant annet ved Konstakademin i Stockholm, og verker av henne finnes blant annet i Ateneum i Helsingfors og i Nationalmuseet i Stockholm.
Landsmannen og vennen Albert Edelfelt nevner i flere brev Jac. Ahrenbergs kunstneriske produksjon. I ett av brevene, fra Paris i påsken 1875, fremgår det at Ahrenberg var i Paris og beskjeftiget seg med å male akvareller. 

I et annet brev, skrevet i Paris i 1877, gjengir Edelfelt en beskrivelse han selv har mottatt fra en kunstnerfest i Helsinki, der avsenderen ikke er nådig i omtalen av "Jaakko":
«Jaakko Ahrenberg är en figur "qui ne se doute de rien" [som ikke har noensomhelst tvil om sine egne evner] då han framför sina dåliga verser; John Smedberg påstår att hans arkitektoniska kunskaper är ytliga och klena; det är förståeligt då han sätter sin tid i Stockholm på att improvisera på soaréer och måla akvareller.»
Jacob Ahrenberg var blant kunstnerne som stilte ut på jubileumsutstillingen i Ateneum i Helsingfors i 1896, da man feiret at det var 50 år siden kunstnernes egen forening ble stiftet.
Midt på 1890-tallet var han den første kunstneren som ble ansatt av porselensfabrikken Arabia til å utvikle et eget designuttrykk for fabrikken. Frem til da hadde Arabia kun fremstilt kopier av produkter laget av den svenske Rörstrand.

Familie

Jac. Ahrenberg var gift med billedkunstneren Widolfa Engeström-Ahrenberg (født Fredrika Widolfa Carolina von Engeström), og morfar til den toneangivende formgiveren Kaj Franck.
Brunhilde Peak

Brunhilde Peak er en fjelltopp i Antarktis. Den ligger mellom den øvre delen av Donner Valley og Sykesbreen i Asgard Range i Victoria Land.
Fjelltoppen ble navnsatt av New Zealand Antarctic Place-Names Committee etter valkyrjen Brynhild i norrøn mytologi.
Wide Area Augmentation System

Wide Area Augmentation System eller WAAS er en teknologi for å øke presisjonen til GPS-signaler i Fastlands-USA og gir en presisjon på 1-2 meter horisontalt og 2-3 meter vertikalt i store deler av Canada og Alaska.
WAAS virker gjennom et nettverk av bakkestasjoner som mottar GPS-signaler og sender korrigert informasjon tilbake til en annen satellitt som igjen sender til GPS-mottakeren din. Korrigeringen er nødvendig for å kompensere for atmosfæriske og andre forhold som forandrer GPS-signalet.
Noen produsenter av GPS mottakere kaller EGNOS, WAAS og MSAS for Satellitt Differensiell GPS (SDGPS).
Nord-Trøndelag fylkesting 1984–1987

Nord-Trøndelag fylkesting 1984–1987 bestod av 45 representanter. Fordelingen mellom partiene var 19 fra Arbeiderpartiet, 10 fraSenterpartiet, 6 fra Høyre, 4 fra Venstre, 3 fra Kristelig Folkeparti, 2 fra Sosialistisk Venstreparti og 1 fra Fremskrittspartiet. Mandatfordelingen var således uendret fra forrige periode, bortsett fra at Fremskrittspartiet erstattet Det Liberale Folkepartiet. Arne Sandnes fra Senterpartiet og Jon Åby fra Venstre var henholdsvis fylkesordfører og fylkesvaraordfører.
Strikker

En strikkehåndverker, eller strikker er en håndverker som tilvirker strikkede plagg. På 1600-tallet ble faget en næring, spesielt for jenter fra fattige kår. På 1800-tallet var strikkede trøyer en del av folkedrakten mange steder i landet.
Strikkefaget ble et fag under lov om fagopplæring i arbeidslivet i september 1997.

Utdanning

I Norge i dag er utdannelsen til dette yrket innen utdanningsprogrammet Design og håndverk. Du må gå to år på skole og to år i lære ute i bedrift. Første skoleåret er Vg1 Design og håndverk og andre skoleåret er Vg2 Design og tekstil.
Strikkehåndverkerfaget er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.
Pedro de Ribadeneyra

Pedro de Ribadeneyra (født den 1. november 1527 i Toledo, død 22. september 1611 i Madrid) var en spansk jesuitt.
Ribadeneyra, som 1560 var provinsial over Etruria, har stor historisk betydning som sin ordens første bibliograf. Ribadeneyra skrev også andre ordenshistoriske arbeider, Vita Ignatii Loyolæ, den første fullstendige Loyolabiografien, vanligviskallad Vita altera (1572), og helgenlegendariet Flos sanctorum. Hans utvalgte skrifter ble utgitt i1868 av Vicente de la Fuente, hans brever trykket i Monumenta historiæ societatis Jesu.
Guds ords selskap

Guds ords selskap (latin Societas Verbi Domini, forkortes S.V.D., kalles Verbittene eller Steylermisjonærene) er en katolsk kongregasjon.
Den ble opprettet 8. september 1875, og godkjent av Den hellige stol 25. januar 1901. Stifteren, den i 2003 saligkårede pater Arnold Janssen, kunne ikke opprette noe hus for kongregasjonen i hans fedreland Tyskland på grunn av den antikatolske Kulturkampf som var fremherskende politikk der, så hovedkvarter og seminar ble lagt til bydelen Steyl i den nederlandske byen Venlo ikke langt fra den tyske grense.
Kongregasjonen er opprettet for å drive misjonsvirksomhet, men den driver også skoler, for eksempel Fu Jen katolske universitet på Taiwan.
Venstre fløy Harqin

Venstre fløy Harqin for mongolene (kinesisk: 喀喇沁左翼蒙古族自治县; pinyin: Kālāqìn zuǒyì měnggǔzú Zìzhìxiàn) er et autonomt fylke i byprefekturet Chaoyang i provinsen Liaoning i Folkerepublikken Kina.
Befolkningen var på 418 153 innbyggere i 1999.

Kulturminner

Dongshanzui-funnstedet av Hongshan-kulturen står på Folkerepublikken Kinas liste over kulturminner.
Kongresselva

Kongresselva er ei 6 km lang elv som renner fra vest og rett østover ut i Grønfjorden på Nordenskiöld Land, Spitsbergen. Elva renner fra Kongressvatnet like over den mektige Linnédalen i vest, og har god vandingsforbindelse til denne. Fra vannet går elva rett østover mellom fjellene Vøringen (676 m) og Heftyefjellet (440 m), og munner ut i fjorden på motsatt side av Barentsburg.
Dalen har ikke isbreer eller ]]morene]]r, men noe myr-landskap nederst nær utløpet ved Minervaodden. Det er to nyere hytter oppe ved Kongressvatnet, og det stod en mindre fangsthytte (hus) nord for elva i mellomkrigstiden, men dette har siden forfalt. Huset ble oppført etter 1933 og ikke overtatt av Staten, det er heller ikke vernet.
Phalanx CIWS

Phalanx CIWS (Close-In Weapon System) er et nærforsvarssystem som ble utviklet av General Dynamics sin avdeling i Ponoma for å beskytte krigsskip mot missiler. Systemet består av en M61 Vulcan gatlingkanon som er knyttet til et radarsystem som finner, følger og angriper innkommende mål. Det blir nå produsert av Raytheon. Det finnes også en landbasert versjon, C-RAM.

Utvikling

På slutten av 1960-tallet var den største trusselen mot overflatefartøyer missiler. Den amerikanske marinen hadde ikke noe effektivt forsvar mot missiler som trengte gjennom forsvaret som egne missiler gav så et program ble startet for å se om et radarstyrt kanonsystem kunne gi den beskyttelsen man trengte.
USS «King» var det første skipet som fikk montert systemet til utprøving i 1973. I 1974 ble den utrangerte destroyeren USS «Cunningham» utstyrt med systemet og det ble utført tester med en rekke forskjellige missiler og droner. Systemet ble også testet i forhold til elektroniske mottiltak ombord på destroyeren USS «Bigelow». I juli 1977 ble systemet godkjent og produksjonen startet i 1978. Det første fartøyet som var ferdig utrustet med systemet var USS «Coral Sea» i 1980. Systemet er i 2008 bruk hos mer enn 20 land. US Navy har systemet montert på alle fregatter eller større overflatefartøy.

Versjoner

Phalanx systemet finnes i flere forskjellige versjoner.

Phalanx Block 0

Phalanx Block 0 er basisversjonen som består av søke og ildledingsradarer og en hydraulisk M61A1 Vulcan gatlingkanon med av skuddtakt på 3000 skudd i minuttet og et magasin på 980 skudd. Block 0 varianten er også basisen for de oppgraderte versjonene.

Phalanx Block 1

Phalanx Block 1 har oppgradert søkeradar som gir større søkevinkel både horisontalt og vertikalt. Skuddtakten er økt til 4500 skudd per minutt ved at gatlingkanonen er pneumatisk og magasinet økt til 1500 skudd. Ammunisjonen er også byttet fra uran til wolfram.

Phalanx Block 1A

Phalanx Block 1A har oppgraderte datamaskiner og mulighet for å koble ildledningssytemet til RAM.

Phalanx Block 1B Phalanx Surface Mode

Phalanx Block 1B er en oppgradering av systemet så det også kan angripe små, raske overflatefartøy, saktegående fly og helikoptre.
Keiser Gaozong av Song

Keiser Gaozong av Song (kinesisk: 宋高宗; hanyu pinyin: Sòng Gāozōng; født 12. juni 1107, død 9. november 1187), født Zhào Gòu (趙構), var den tiende keiseren det kinesiske Song-dynastiet og den første keiseren for Det sørlige Sòng-dynastiet fra 12. juni 1127. 
Etter at han flyktet sørover etter jursjenerne hadde invadert Kaifeng i Jingkang-hendelsen opprettet han det Sørlige Sòng-dynastiet, da jursenerne hadde erobret det nordlige Kina. Gāozōng brukte byen Lin'an, dagens Hangzhou, som sin hovedstad.

Bakgrunn

Gāozōng var den femte sønnen til den tidligere keiseren Song Huizong og den yngre halvbroren til Det nordlige Sòngs siste keiser, Song Qinzong. Hans mor var en konkubine fra Wei-familien, som siden ble enkekeiserinnen kjent som Keiserinne Xianren.

Keiser

Gāozōng var først en regional hersker under Det nordlige Sòng, men etter at Qinzong og Huizong ble tatt til fange av jursjenene ble han Sòng-dynastiets keiser og opprettet Det sørlige Sòng-riket. 
Først brukte han generaler som Li Gang, Zong Ze, Yue Fei, Han Shizhong og Yu Yunwei for å presse tilbake jursjenene. Etter at han i flere år med krigføring med stor militær suksess, ønsket Gāozōng fredelige relasjoner med jursjenene. En av de viktigste årsakene til dette var at keiser Gāozōng og hans statsminister Qin Hui egentlig ikke ønsket at Sòng-hæren skulle beseire Jīn-dynastiet, siden dette kunne føre til at Qinzong ble gjeninnsatt som keiser. Derfor fikk Gāozōng og Qin Hui den dyktige generalen Yue Fei henrettet etter falske anklager, og general Han Shizhong ble også fratatt sin stilling. Gāozōng inngikk deretter Shaoxing-traktaten med jursjenene, som ga Jin-dynastiet store landområder og ressurser i bytte mot fred. 
Gāozōng var også en dyktig dikter, som hadde stor påvirkning på andre kinesiske diktere. Han abdiserte i 1162 etter å ha styrt landet i mer enn 35 år, men levde helt fram til 1187, da åtti år gammel. Hans tempelnavn Gāozōng betyr "Høy forfader."
Henrik Rytter

Bakgrunn

Henrik Rytter var av bondeslekt, og sønn av en lærer. Han tok middelskoleeksamen i Volda, var huslærer i Dovre og tok eksamen på Volda lærarskule i 1899. 
Han var lærer flere steder, fra 1908 ved Møre Folkehøgskule. Han drev en egen folkehøgskole på Gimnes fra 1913, men måtte gi opp etter tre år.
Ben Jonson

Biografi

Etter skolegang i Westminster School var Jonson for en tid murer og senere leiesoldat i Flandern innen han vendte deg til skuespilleri. Den litterære kunstneren Ben Jonson var klassisk utdannet, svært belest, og en kultivert mann i den engelske renessanse (1485) og hadde en tilsynelatende umettelig appetitt for kontroverser (personlige og politiske, kunstneriske og intellektuelle). 
Fra 1597 skrev han selv skuespill. Hans komedie Every Man in His Humour ble oppført i 1598 av Shakespearetruppen, og i utgaven av Jonsons skådespel fra 1616 nevnes Shakespeare først blant aktørene i dette stykke. Jonsons dramatiske produsjion fortsatte inn på 1630-tallet med blant annet en rekke maskespill, masques, for Elisabeths og Jakob Is hoff. I år 1616 ble han utnevnt til hoffpoet (poeta lareatus) og fikk kongelig pensjon. De sist ti årene av sitt liv tilbragte han i sykeseng etter et slaganfall.

Produksjon

Ben Jonson er best kjent for sine satiriske skuespill Every Man in His Humour (1598), Volpone, or The Foxe (1605), The Alchemist (1610), og Bartholomew Fayre: A Comedy (1614), og for sin lyriske poesi. Han er generelt anerkjent som nest viktigste engelske dramatiker etter Shakespeare i løpet av styret til kong Jakob I av England.

Hans kulturelle innflytelse på senere generasjoner av engelske forfattere var stor og hans kunstneriske dyktighet fikk en varig innflytelse på engelsk poesi og scenekomedie, både i jakobinsk (1603–1625) og karolinsk tid (1625–1642).
I løpet av første del av 1600-tallet var Jonson en overveldende litterær figur. Hans innflytelse var så stor at han er blitt beskrevet som «Et av de sprekeste sinn som noen gang har lagt ned sin kraft i engelsk litteratur.» Før den engelske borgerkrigen fremmet «Bens stamme» (tilhengere) hans betydning og i løpet av restaurasjonen var Jonsons satiriske komedier og hans teori og praksis for «humoristiske figurer» (som samtidig ofte ble forstått) særdeles gjennomgripende. Man kan si at de fungerte som mal for mange sceniske komedier i denne tiden. 
På 1700-tallet begynte hans innflytelse å dale. I romantikken ble Jonson urettmessig sammenlignet med og satt opp som kontrast til Shakespeare da smaken for Jonsons satiriske komedier minsket. På 1900-tallet fikk derimot Jonson en ny renessanse.
Anacolus

Utseende

En middelsstor (ca. 15 millimeter), kort og bred trebukk. Arten er nokså liten til Prioninae å være. Kroppen er høyt hvelvet. Det er stor forskjell mellom kjønnene, hannen har sterkt forkortede dekkvinger, disse er av nesten normal lengde hos hunnen.  Hannen er svart med rødbrune "skuldre", hunnen er hovedsakelig brungul, men den fremre delen av hodet, pronotums sidekanter, spissen av scutellum og spissen av dekkvingene er svarte. Pronotum er omtrent sekskantet, mye bredere enn langt. Dekkvingene er mye bredere enn pronotum, med stumpvinklede "skuldre", spissen spriker de nokås mye ved sømmen hos hunnen, hos hannen er dekkvingene redusert til korte skjell som ikke dekker bakkropp og flygevinger. Antenner og bein er svarte og forholdsvis korte, hannens antenner er kraftig sagtakkede.

Utbredelse

Arten er utbredt fra Panama i nord til det sørlige Brasil i sør.
Martin Christensen

Karriere som kjlubbspiller

Christensen startet karrieren som seniorspiller i danske Herfølge BK. Han signerte i juni 2007 for engelske Charlton Athletic i en overgang verdt 250 000 GBP, hvor overgangssummen kunne stige til 350 000 GBP. Han gikk på lån til nederlandske Heracles Almelo i januar 2008. I januar 2009 ble han lånt ut til danske Lyngby BK fram til sommeren samme år. Den 20. august 2009 gikk han til italienske Rimini Calcio i en permanent overgang, uten å ha spilt førstelagsfotball for Charlton Athletic.
Det ble 15. februar 2010 klart at Christensen hadde signert en treårsavtale med FK Haugesund. Etter å ha blitt løst fra kontrakten med klubben i begynnelsen av 2011, var han fra april samme år klar for HB Køge. Christensen har siden 2012 spilt for Åtvidabergs FF i Allsvenskan.

Landslagskarriere

Christensen har spilt landslagskamper for aldersbestemte lag for Danmark.
Mes Aynak

Mes Aynak er et fjellområde i Afghanistans Logar-provins kjent for kobberforekomster og buddhistiske ruiner. Området ligger 40 km sørøst for Kabul, og her finnes verdens nest største kjente forekomst av kobber. Stedet har 400 statuer som forestiller Buddha, stupaer og et kloster (monastery complex). De buddhistiske ruinene skal etter planen ødelegges i desember 2012.
Lake gasskraftverk

Lake gasskraftverk er et gasskraftverk ved Umatilla i delstaten Florida, USA. Det eies av Atlantic Power Corporation, og har en installert brutto produksjonskapasitet på 121 MW. Brendelskilden er naturgass.
Dora (navn)

Annen bruk av navnet

Dora er et vanlig navn på kyr i Norge.